Stoksund kyrkje

Stoksund kyrkje står på Revsneshalsen i Åfjord kommune i Trøndelag. Den første kyrkja i Stoksund lå på Kjerkholmen, der det er funne restar av ein gravplass frå mellomalderen. Den noverande kyrkja vart bygd i 1825 som lafta åttekantkyrkje. I 1885 vart kyrkja utvida med nye delar i bindingsverk til krosskyrkje. I 1955 vart så dei nye delane tekne ned og ført opp att i lafteverk. Ein kan framleis sjå på kyrkja at ho har vore åttekantkyrkje. Kyrkja fekk eit digitalt Allen-orgel i 2005. Dette orgelet har 29 stemmer samt fleire spesialregister (klokkespel og solostemmer). Kjelder Åfjord kyrkjelege fellesråd Alf Henry Rasmussen, red. (1993). «Stoksund kirke». Våre kirker. Norsk kirkeleksikon. Kirkenær: Vanebo forlag. s. 251. ISBN 82-75-27022-7. Bakgrunnsstoff Fra Stoksund kirkes historie. Jubileumsskrift ved Stoksund kirkes 175 års-jubileum i år 2000. Stoksund menighetsråd. 2000. Stein Arne Sæther, red. (1993). «Stoksund kirke». Fosen. Natur, kultur og menneske. Adresseavisens Forlag. s. 200. «Stoksund kyrkje». Kirkesøk. Den norske kyrkja. Stoksund kyrkje i kulturminnesok.no, nettstaden til Riksantikvaren